**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Dodávateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Ivan Bošňák, člen predstavenstva - CFO, kontaktná osoba pre dodávanie: Mgr. Alexandra Hushegyi, telefón: + 421 (0)2 5950 1523, e-mail: hushegyi.alexandra@dpb.sk,, kontaktná osoba pre zmluvné veci: JUDr. Zuzana Krajčovičová, telefón: +421 (0)2 5950 1595, e- mail: krajcovicova.zuzana@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Dodávateľ**”) na druhej strane.

**Vzhľadom k tomu, že:**

1. Objednávateľ má záujem o dodanie Tovaru, za účelom čoho realizoval verejné obstarávanie na predmet zákazky č. NL 7/2020 „**Koľajové výhybky, výmeny, križovatky, výhybkové systémy“** na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
2. Dodávateľ je úspešným uchádzačom verejného obstarávania na predmet zákazky č. NL 7/2020 „**Koľajové výhybky, výmeny, križovatky, výhybkové systémy“**; a
3. Zmluvné strany majú záujem upraviť si vzájomné práva a povinnosti súvisiace s dodávaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Kúpna cena** znamená kúpna cena za Tovar dodaný na základe objednávky podľa článku 2 bod 2.2 Zmluvy a fakturovaná podľa článku 4 Zmluvy na základe jednotkových cien podľa Prílohy 1 Zmluvy – Špecifikácia Tovaru, ktorá tvorí neoddeliteľnú súčasť Zmluvy;
3. **Miesto plnenia** znamená Hlavný sklad, vozovňa Trnávka, Rožňavská 19, 831 04 Bratislava;
4. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov
5. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
7. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
8. **Subdodávateľ** znamená fyzická alebo právnická osoba uvedená v zmluve uzatvorenej medzi Predávajúcim a Subdodávateľom, ktorá je poverená dodávaním časti Tovaru, pričom zoznam Subdodávateľov je uvedený v Prílohe 3 Zmluvy – Zoznam Subdodávateľov;
9. **Tovar** znamená koľajové výhybky, výmeny, križovatky, výhybkové systémy, bližšie špecifikovaný v Prílohe 1 Zmluvy, ktorá tvorí neoddeliteľnú súčasť Zmluvy;
10. **Zákon o verejnom obstarávaní** znamená zákon č. 343/2015 Z. z. o verejnom obstarávaní a o zmene a doplnení niektorých zákonov
11. **Zmluvná strana** znamená Objednávateľ a/alebo Dodávateľ.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
12. **PREDMET ZMLUVY**
13. Predmetom Zmluvy je záväzok:
14. Dodávateľa riadne a včas dodať Objednávateľovi Tovar a previesť vlastnícke právo k Tovaru na Objednávateľa; a
15. Objednávateľa dodaný Tovar prevziať a zaplatiť Dodávateľovi za Tovar Kúpnu cenu;

 a to za podmienok stanovených Zmluvou.

1. Dodávanie Tovaru bude zabezpečené na základe písomných objednávok Objednávateľa podľa jeho aktuálnych potrieb. Dodávateľ sa zaväzuje dodať Objednávateľovi Tovar na základe písomnej objednávky, pričom doručením objednávky Dodávateľovi sa objednávka považuje za potvrdenú Dodávateľom a je podkladom pre fakturáciu podľa článku 4 bod 4.5 Zmluvy. Potvrdená objednávka je záväzná a Zmluvné strany sú s ňou viazané.
	1. Obchodovateľný finančný objem počas trvania Zmluvy je v celkovej výške **[doplniť] EUR** ([doplniť] eur) bez DPH. Uvedený finančný objem je predpokladaný a Objednávateľ nie je povinný ho vyčerpať.
2. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA**
	1. Dodávateľ sa zaväzuje zabezpečiť dodávku Tovaru v množstve, akosti a vyhotovení podľa objednávky, na Miesto plnenia a v dodacej lehote **do 120 (stodvadsať) dní odo dňa doručenia objednávky** podľa článku 2 bodu 2.2 Zmluvy, pokiaľ nie je v objednávke určený iný termín dodania, resp. pokiaľ v Zmluve nie je dohodnuté inak.
	2. Objednávateľ sa zaväzuje odobrať Tovar od Dodávateľa v Pracovných dňoch v čase od 6:00 do 13:00 hod., pričom čas jednotlivých dodávok Tovaru si Zmluvné strany vopred dohodnú. Mimo vyššie uvedeného času môže Dodávateľ dodať Tovar len s výslovným súhlasom Objednávateľa.
	3. Dodávateľ sa zaväzuje dodávať Objednávateľovi len nový Tovar.
	4. Dodávateľ sa zaväzuje dodávať Objednávateľovi Tovar riadne a včas, vo vlastnom mene, na vlastnú zodpovednosť a na vlastné nebezpečenstvo, v rozsahu a za podmienok dohodnutých v Zmluve, samostatne a na požadovanej odbornej úrovni. Zmluvné strany sa dohodli, že porušenie odbornej starostlivosti Dodávateľom sa považuje za podstatné porušenie Zmluvy.
	5. Dodávateľ je povinný odovzdať Objednávateľovi spolu s Tovarom aj doklady potrebné na prevzatie, a to najmä:
		* + 1. kópiu objednávky;
				2. dodací list s jednotkovými cenami;
				3. vyhlásenie o zhode;
				4. protokol o akosti;
				5. prípadný návod na používanie či pokyny na manipuláciu; a
				6. faktúru podľa článku 4 bod 4.5 Zmluvy.
	6. Objednávateľ je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Objednávateľ si vyhradzuje právo odmietnuť prevzatie Tovaru. Tovar má podstatné vady, ak:
3. vady bránia bežnému, alebo zmluvne dohodnutému užívaniu Tovaru; a/alebo
4. Dodávateľ nedodrží dohodnutú akosť, kvalitu alebo množstvo Tovaru špecifikovaného objednávkou a/alebo Zmluvou; a/alebo
5. sa ktorékoľvek z vyhlásení Dodávateľa uvedené v článku 6 bode 6.1 a/alebo 6.2 Zmluvy ukáže ako nepravdivé alebo zavádzajúce.
	1. V prípade, ak Objednávateľ pri prezeraní Tovaru podľa tohto článku Zmluvy zistí, že viac ako 50 % dodaného Tovaru má zjavné podstatné vady, Objednávateľ môže odmietnuť prevzatie celej dodávky Tovaru.
	2. Dodávateľ je povinný podstatné vady Tovaru podľa tohto článku Zmluvy odstrániť do 2 (dvoch) Pracovných dní odo dňa, kedy si Objednávateľ uplatnil právo odmietnuť prevzatie Tovaru. V prípade, ak Dodávateľ vady Tovaru podľa predchádzajúcej vety neodstráni, Objednávateľ má nárok uplatňovať si primeranú zľavu z Kúpnej ceny.
	3. Vlastnícke právo k Tovaru prechádza na Objednávateľa okamihom riadneho prevzatia Tovaru Objednávateľom bez výhrad podľa tohto článku Zmluvy, ak nedošlo zo strany Objednávateľa k odmietnutiu prevzatia Tovaru podľa tohto článku Zmluvy. V prípade odmietnutia prevzatia Tovaru zo strany Objednávateľa podľa tohto článku Zmluvy zostáva Tovar vo vlastníctve Dodávateľa až do doby, kým Dodávateľ neodstráni prekážku, ktorá bráni Objednávateľovi riadne prevziať Tovar.
	4. Objednávateľ prevzatie Tovaru bez výhrad potvrdí na dodacom liste.
6. **KÚPNA CENA A PLATOBNÉ PODMIENKY**
	1. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov a je konečná, bez možnosti doúčtovania ďalších nákladov. Kúpna cena zahŕňa všetky náklady Dodávateľa súvisiace s dodávaním Tovaru, najmä náklady na dovoz Tovaru, balenie, opravy Tovaru vrátane materiálu použitého na opravu Tovaru. Pri DPH sa bude postupovať v zmysle osobitných predpisov.
	2. Kúpna cena je stanovená formou jednotkovej sadzby ako cena za určenú mernú jednotku Tovaru – 1 (jeden) kus Tovaru, pričom jednotková cena za Tovar je stanovená v Prílohe 1 Zmluvy.
	3. Právo na zaplatenie Kúpnej ceny vzniká Dodávateľovi riadnym dodaním Tovaru na základe jednotlivých objednávok Objednávateľa podľa článku 2 bod 2.2 Zmluvy. Dodávateľ je oprávnený na základe príslušného dodacieho listu vystaviť Objednávateľovi faktúru na Kúpnu cenu za dodaný Tovar, ktorú Dodávateľ spolu s kópiu príslušnej objednávky a dodacieho listu doručí Objednávateľovi.
	4. Faktúra je splatná v lehote splatnosti **60 (šesťdesiat) dní** odo dňa jej doručenia. Ak deň splatnosti faktúry pripadne na sobotu, nedeľu alebo sviatok, splatnosť takejto faktúry sa posúva na najbližší nasledujúci Pracovný deň. Faktúra sa považuje za zaplatenú dňom odpísania fakturovanej sumy z účtu Objednávateľa.
	5. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom, objednávku a príslušný dodací list. V prípade, ak faktúra nebude spĺňať tieto náležitosti, je Objednávateľ oprávnený vrátiť Poskytovateľovi faktúru na dopracovanie, resp. opravu. Nová lehota splatnosti faktúry začína plynúť momentom doručenia opravenej faktúry Objednávateľovi.
	6. Ak bude Dodávateľ zverejnený v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o dani z pridanej hodnoty v znení neskorších predpisov, Objednávateľ neuhradí Dodávateľovi sumu DPH uvedenú na faktúre. Sumu DPH uhradí Objednávateľ Dodávateľovi na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.
7. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
8. Dodávateľ preberá záruku za to, že Tovar má v dobe jeho odovzdania Objednávateľovi zmluvne dohodnuté vlastnosti, a že nemá také vady, ktoré by bránili jeho využitiu na bežný, alebo zmluvne dohodnutý účel. Dodávateľ taktiež preberá záruku za to, že Tovar počas záručnej lehoty bude mať vlastnosti stanovené Zmluvou a nebude mať také vady, ktoré by bránili jeho využitiu na bežný, alebo zmluvne dohodnutý účel.
9. Záručná doba poskytnutá Dodávateľom je doba garantovaná výrobcom jednotlivých typov Tovaru, najmenej však **24 (dvadsaťštyri) mesiacov** a začína plynúť odo dňa riadneho odovzdania a prevzatia Tovaru podľa článku 3 Zmluvy. Záručná doba neplynie po dobu, po ktorú Objednávateľ nemôže užívať Tovar pre jeho vady, za ktoré zodpovedá Dodávateľ.
10. Dodávateľ preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
11. Nebezpečenstvo škody na Tovare prechádza na Objednávateľa riadnym prevzatím Tovaru bez výhrad podľa článku 3 bod 3.8 Zmluvy.
12. Reklamáciu a jej špecifikáciu uplatní Objednávateľ voči Dodávateľovi ihneď po zistení, že dodaný Tovar vykazuje vady nekvality, a to písomnou formou v zmysle článku 8 Zmluvy, na tlačive označenom ako „Oznámenie o reklamácii“.
13. Prípadné reklamácie skrytých vád alebo vád zistených až pri používaní Tovaru je Objednávateľ povinný uplatniť u Dodávateľa reklamačným listom (na tlačive označenom ako „Oznámenie o reklamácii“), alebo elektronickou poštou bezodkladne od ich zistenia, najneskôr do konca záručnej doby. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Dodávateľa uvedenej v záhlaví Zmluvy, alebo na inú písomne oznámenú adresu, v ktorej Objednávateľ uvedie číslo faktúry, resp. dodacieho listu a dôvod reklamácie.
14. Reklamáciu posúdia spoločne zástupcovia Zmluvných strán, pričom Dodávateľ najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Dodávateľ v tejto lehote nevyjadrí, Objednávateľ bude považovať reklamáciu za uznanú.
15. V prípade uznanej reklamácie sa Dodávateľ zaväzuje vadné plnenie vysporiadať na vlastné náklady do 10 (desiatich) Pracovných dní od uznania reklamácie.
16. V prípade sporu o zodpovednosť za vadu sa Dodávateľ zaväzuje vadné plnenie vysporiadať na vlastné náklady v lehotách podľa tohto článku Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
17. V prípade, ak Predávajúci neprevezme od Kupujúceho reklamovaný Tovar, Kupujúci je oprávnený zaslať tento Tovar Predávajúcemu na jeho náklady, pričom náklady na poštovné vrátane poistenia zásielky je Predávajúci povinný uhradiť na výzvu Kupujúceho do 3 (troch) Pracovných dní odo dňa doručenia výzvy na ich úhradu spolu s kópiou dokladov preukazujúcich uhradené poštovné a poistné. V prípade, ak Predávajúci neuhradí Kupujúcemu náklady spojené s uplatnením reklamácie podľa tohto bodu Zmluvy, Kupujúci je oprávnený započítať si tieto náklady voči najbližšej faktúre Predávajúceho.
18. **VYHLÁSENIA A ZÁRUKY**
19. Dodávateľ vyhlasuje a ubezpečuje Objednávateľa, že ku dňu podpisu Zmluvy Dodávateľom:

1. osoba konajúca za Dodávateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Dodávateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa naňho predmetná povinnosť vzťahuje.
6. Dodávateľ vyhlasuje a ubezpečuje Objednávateľa, že ku dňu odovzdania Tovaru Objednávateľovi:
7. je výlučným vlastníkom Tovaru;
8. Tovar nie je zaťažený žiadnym záložným, zádržným ani predkupným právom;
9. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
10. Tovar nie je predmetom žiadnej uzatvorenej nájomnej, kúpnej resp. inej zmluvy, na základe ktorej akejkoľvek tretej osobe vznikne resp. môže vzniknúť vlastnícke právo k Tovaru resp. akékoľvek iné právo, na základe ktorého tretia osoba môže resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
11. Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie na obvyklý účel;
12. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
13. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Objednávateľa;
14. neexistujú právne a faktické prekážky, ktoré by znemožňovali užívanie Tovaru;
15. oboznámil Objednávateľa so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
16. Tovar nemá žiadne vady, na ktoré by mal Objednávateľa osobitne upozorniť; a
17. odovzdáva Objednávateľovi spolu s Tovarom všetky doklady vzťahujúce sa k Tovaru.
18. Dodávateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Dodávateľa uvedené v tomto článku bod 6.1 alebo bod 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za vlastnosti Tovaru, ktoré si vymienil.
19. Porušenie povinnosti Dodávateľa spôsobené nepravdivosťou niektorého z vyhlásení uvedených v tomto článku bod 6.1 alebo bod 6.2 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
20. Objednávateľ vyhlasuje a ubezpečuje Dodávateľa, že ku dňu podpisu Zmluvy Objednávateľom:
21. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
22. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
23. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru, a riadne plní všetky povinnosti, porušenie ktorých by mohlo viesť k jeho zrušeniu.
24. **SUBDODÁVATELIA**
25. Predávajúci nesmie predmet Zmluvy ako celok odovzdať na dodanie inému subjektu. Časť predmetu Zmluvy je Predávajúci oprávnený odovzdať na dodanie Subdodávateľovi.
26. Každá zmluva, na základe ktorej Predávajúci poverí tretiu stranu dodaním časti Tovaru sa považuje za zmluvu so Subdodávateľom. Predávajúci je pred uzatvorením zmluvy so Subdodávateľom, ktorý nie je uvedený v Prílohe 4 Zmluvy povinný získať predchádzajúci písomný súhlas Kupujúceho. V písomnej žiadosti o udelenie súhlasu Kupujúceho je Predávajúci povinný uviesť časť Tovaru, ktoré by mal dodať Subdodávateľ a presnú identifikáciu Subdodávateľa. Kupujúci písomne upovedomí Predávajúceho o svojom rozhodnutí v lehote do 5 (piatich) pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
27. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Predávajúceho. Súhlas Kupujúceho s uzatvorením akejkoľvek zmluvy so Subdodávateľom a ani jej uzatvorenie nezbavuje Predávajúceho žiadneho z jeho záväzkov vyplývajúcich zo Zmluvy.
28. Ak Kupujúci zistí, že Subdodávateľ nie je schopný plniť si svoje záväzky, môže od Predávajúceho okamžite požadovať náhradu za tohto Subdodávateľa alebo aby Predávajúci sám začal dodávať časť Tovaru dodávaného týmto Subdodávateľom.
29. Časť Tovaru, ktorého dodaním poveril Predávajúci na základe zmluvného vzťahu Subdodávateľa, nesmie byť zverená Subdodávateľom tretej osobe.
30. Každé poverenie tretej strany dodávaním časti Tovaru a každá zmena Subdodávateľa bez predchádzajúceho písomného súhlasu Kupujúceho sa považuje za podstatné porušenie Zmluvy a Kupujúci je oprávnený od Zmluvy odstúpiť. Predávajúci je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
31. **SANKCIE**
	1. V prípade, ak sa Dodávateľ dostane do omeškania so splnením svojej povinnosti dodať Tovar Objednávateľovi včas, Objednávateľ je oprávnený požadovať od Dodávateľa zaplatenie zmluvnej pokuty vo výške 2 % z Kúpnej ceny podľa príslušnej objednávky, a to za každý začatý deň omeškania.
	2. V prípade omeškania Objednávateľa so zaplatením faktúry je Dodávateľ oprávnený požadovať od Objednávateľa uhradenie úrokov z omeškania vo výške 0,022 % z dlžnej čiastky za každý deň omeškania.
	3. V prípade, ak sa Dodávateľ dostane do omeškania so splnením svojej povinnosti odstrániť vady Tovaru podľa článku 5 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 1 % z Kúpnej ceny vzťahujúcej sa na reklamovaný Tovar za každý začatý deň omeškania s plnením povinnosti.
	4. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní) alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Kupujúci právo:
		1. požadovať od Predávajúceho uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
		2. odmietnuť plnenie, resp. vrátiť poskytnuté plnenie subdodávateľom Predávajúceho, ktorý nebol písomne schválený Kupujúcim podľa článku 7 bod 7.2 Zmluvy.
	5. V prípade, ak k odstúpeniu od Zmluvy dôjde z dôvodu, že Dodávateľ nie je schopný dodávať Tovar v požadovanej kvalite, v požadovanom množstve a/alebo za Kúpnu cenu, ktorú ponúkol, Objednávateľ má právo požadovať od Dodávateľa zmluvnú pokutu vo výške 35 % z obchodovateľného objemu podľa článku 2 bod 2.4 Zmluvy. Tým nie je dotknuté právo Objednávateľa na náhradu škody.
	6. Zmluvné strany považujú určenie zmluvnej pokuty podľa tohto článku Zmluvy za primerané a dostatočne určité. Zmluvnú pokutu sa Dodávateľ zaväzuje uhradiť Objednávateľovi najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
	7. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
32. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Korešpondencia súvisiaca so Zmluvou sa bude považovať za doručenú:
33. v deň doručenia zásielky, ak bola zásielka doručená osobne alebo kuriérnou službou; alebo
34. 5 (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
35. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak.
	1. Zmeny identifikačných údajov sú si Zmluvné strany povinné oznámiť do 5 (piatich) Pracovných dní od realizácie týchto zmien.
36. **TRVANIE A ZÁNIK ZMLUVY**
37. Zmluva sa uzatvára na dobu určitú:
38. na **48 (štyridsaťosem) mesiacov** odo dňa účinnosti Zmluvy; alebo
39. do vyčerpania obchodovateľného objemu podľa článku 2 bod 2.4 Zmluvy;

 podľa toho, ktorá z vyššie uvedených skutočností nastane skôr.

1. Zmluva môže byť ukončená aj skôr ako je uvedené v tomto článku bod 10.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku v bodoch 10.3, 10.4, 10.5, 10.8 a 10.10 Zmluvy, jednostranným vypovedaním Zmluvy podľa tohto článku bod 10.11 Zmluvy, alebo písomnou dohodou Zmluvných strán podľa tohto článku bod 10.12 Zmluvy.
2. Odstúpiť od Zmluvy môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v osobitných predpisoch.
3. Za podstatné porušenie Zmluvy Objednávateľ považuje prípady, ak:
4. Dodávateľ nedodrží dodaciu lehotu podľa článku 3 bod 3.1 Zmluvy a nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
5. dodaný Tovar nebude zodpovedať vlastnostiam dohodnutým v Zmluve a/alebo objednávke, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. Dodávateľ nevybaví reklamácie v lehotách podľa článku 5 Zmluvy a nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
7. sa niektoré z vyhlásení Dodávateľa podľa článku 6 bodu 6.1 a/alebo 6.2 Zmluvy ukáže ako nepravdivé; a/alebo
8. Predávajúci poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 7 Zmluvy.
9. Za podstatné porušenie Zmluvy Dodávateľ považuje prípad, ak sa niektoré z vyhlásení Objednávateľa podľa článku 6 bodu 6.5 Zmluvy ukáže ako nepravdivé.
10. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
11. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
12. Objednávateľ má právo odstúpiť od Zmluvy aj v prípade zverejnenia Dodávateľa v Zozname platiteľov DPH, u ktorých nastali dôvody na zrušenie registrácie podľa zákona č. 222/2004 Z. z. o dani z pridanej hodnoty v znení neskorších predpisov.
13. Kupujúci má taktiež právo odstúpiť od Zmluvy, ak Predávajúci/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
14. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
15. Zmluvu môže Objednávateľ vypovedať aj bez udania dôvodu zaslaním písomnej výpovede Dodávateľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi. Objednávky potvrdené Zmluvnými stranami pred dátumom odoslania výpovede Dodávateľovi zostávajú platné a budú vybavené podľa Zmluvy.
16. Zmluva zaniká aj na základe písomnej dohody Zmluvných strán.
17. **ZÁVEREČNÉ USTANOVENIA**
	1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
	2. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
	3. Vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
	4. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	5. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	6. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
	7. Kupujúci podpisom Zmluvy akceptuje Subdodávateľov Predávajúceho, ktorých uviedol v zozname Subdodávateľov, ktorí majú v Registri partnerov verejného sektora podľa § 11 Zákona o verejnom obstarávaní zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie dodávať Tovar preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
	8. Predávajúci je povinný bezodkladne oznámiť Kupujúcemu akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v Registri partnerov verejného sektora podľa § 11 Zákona o verejnom obstarávaní, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie dodávať Tovar preukazuje vo vzťahu k tej časti predmetu zákazky, ktorú má Subdodávateľ plniť. Predávajúci je povinný Kupujúcemu najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorý má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.
	9. Zmluvné strany sa dohodli, že v rozsahu v akom to právne predpisy pripúšťajú, že vylučujú právo Dodávateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Dodávateľovi.
	10. Objednávateľ môže kedykoľvek započítať pohľadávku, ktorú má voči Dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Dodávateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	11. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	12. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vykonateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	13. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	14. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu. Objednávateľ dostane 3 (tri) rovnopisy a Dodávateľ dostane 2 (dva) rovnopisy.

Prílohy Zmluvy:

 Príloha 1 Špecifikácia Tovaru

 Príloha 2 Preberací protokol

 Príloha 3 Zoznam Subdodávateľov

**PRÍLOHA 1**

**ŠPECIFIKÁCIA TOVARU**

Obnova koľajových tratí hromadnej dopravy pre zabezpečenie požiadaviek bezpečnosti a plynulosti prevádzky koľajových vozidiel podľa príslušných noriem.

Výhybka pre prejazd vyššej rýchlosti do rovného smeru sa skladá zo štandardnej výmeny R50 a srdcovkovej časti so srdcovkou s hlbokým žľabom (uhol odbočenia do 12°) a nastaviteľnými opornicami. Táto konfigurácia umožňuje teoretickú rýchlosť v rovnom smere do 50km/h. Stanovenie skutočnej maximálnej rýchlosti je však úplne v kompetencii prevádzkovateľa výhybky v závislosti na miestnych zákonoch, normách, geometrických pomeroch pred a za výhybkou a na ďalšom vybavení výhybky a okolia trate (prestavník, signalizácia, zabezpečenie)

Podmienka Objednávateľa: Všetky koľajové výhybky a konštrukcie je potrebné pred výrobou zamerať.

Predmetom Zmluvy je dodanie nižšie uvedeného Tovaru:

**34946220 – 8- Hrotnice, križovatky, výhybky a súčasti križovatiek**

**34946222 – 2 - Srdcovky**

**34946223 – 9 - Výhybky**

**31720000 – 9 – Elektromechanické zariadenia**

**Technické údaje:**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| P.č. |  **Názov** | **MJ** | **Predpokladané****množstvo** | **Cena v EUR bez DPH za 1** **m.j.** | **Celková cena v EUR bez DPH**  |
|
| 1. |  Výmena R50m, bloková, 4660mm, 5°11’53“ | ks | 38 | [doplniť] | [doplniť] |
| 2 |  Srdcovková časť výhybky, do maximálnej stavebnej dľžky výhybky 15 m |   |   |   |   |   | ks | 35 | [doplniť] | [doplniť] |
|   |  hlboká 10°< uhol ≤15°,  |   |   |   |   |
|  plytká 15°< uhol ≤40° ) |   |   |   |   |
| 3. |  Výhybkový systém zjazdový VS-21 plytký | ks | 5 | [doplniť] | [doplniť] |
| 4 |  Výhybkový systém rozjazdový VS-20 | ks | 15 | [doplniť] | [doplniť] |
| 5 |  Výhybkový systém rozjazdový TSH 123 LC plytký | ks | 5 | [doplniť] | [doplniť] |
| 6 |  Výhybkový systém rozjazdový VSP-12-K plytký | ks | 5 | [doplniť] | [doplniť] |
| 7 |  Výhybkový systém rozjazdový VSP-1-K  | ks | 5 | [doplniť] | [doplniť] |
| 8 |  Koľajová križovatka-štvorsrdcovka, 10°< uhol ≤15° hlboká | ks | 5 | [doplniť] | [doplniť] |
| 9 |  Koľajová križovatka-štvorsrdcovka, 15°< uhol ≤40° plytká | ks | 5 | [doplniť] | [doplniť] |
| 10 | Antivibračný obal výmeny R50m, bloková, 4660mm, 5°11’53“ | ks | 5 | [doplniť] | [doplniť] |
| 11 | Antivibračnýobal srdcovkovej časti výhybky, do maximálnej stavebnej dľžky výhybky 15 m |   |   |   |   |   | ks | 5 | [doplniť] | [doplniť] |
| 12. |  Antivibračný obal výhybkového systému rozjazdový VS-20 |   |   |   |   |   | ks | 2 | [doplniť] | [doplniť] |
| 13. |  Antivibračný obal výhybkového systému, rozjazdová TSH 123 LC plytká |   |   |   |   |   | ks | 3 | [doplniť] | [doplniť] |
| 14. | Antivibračný obal koľajovej križovatky-štvorsrdcovka, 10°< uhol ≤15°  |   |   |   |   |   | ks | 3 | [doplniť] | [doplniť] |
| 15. |  Výhybka pre prejazd vyššej rýchlosti v rovnom smere | ks | 1 | [doplniť] | [doplniť] |
| 16. |  Dilatačné zariadenie NT1 dľžka 2000 mm, s maximálnym krokom 100 mm  | pár | 37 | [doplniť] | [doplniť] |
| 17. |  Dilatačné zariadenie S49 dľžka 2600 mm, s maximálnym krokom 100 mm  | pár | 2 | [doplniť] | [doplniť] |
| 18. |  Dilatačné zariadenie NT1 dľžka 8000 mm, s maximálnym krokom 120 mm (jazyková typ Petržalka) | pár | 4 | [doplniť] | [doplniť] |
| 19. | Jazyk oblúkový do pravé blokové výmeny R50m, materiál Dilidur 400V |   |  |  |  |   | ks | 5 | [doplniť] | [doplniť] |
| 20. | Jazyk rovný do pravé blokové výmeny R50m, materiál R260 | ks | 5 | [doplniť] | [doplniť] |
| 21. | Hlavica jazyka 2EA.276.004.00.00.4 | ks | 2 | [doplniť] | [doplniť] |
| 22. | Skrutka K-75 4EC.168.004.00.00.4 | ks | 2 | [doplniť] | [doplniť] |
| 23. | Podložka 4EA.046.004.00.00.4V | ks | 2 | [doplniť] | [doplniť] |
| 24. | Matica M27/A2 | ks | 2 | [doplniť] | [doplniť] |
| 25.  | Čap predlohy č.v. 2DB.160.014 00 00 4 | ks | 6 | [doplniť] | [doplniť] |
| 26. | Tlmič DD-100, č.v. 2HA.725.000.00.00 | ks | 3 | [doplniť] | [doplniť] |
| 27. | Oko nástavné AEC.168.001.00.00.4 krátke | ks | 2 | [doplniť] | [doplniť] |
| 28. | Oko nástavné 4EC.168.002.00.00.4 dlhé | ks | 1 | [doplniť] | [doplniť] |
| 29. | Skrutka nastavovacia 2EC.953.002.00.00.4 | ks | 3 | [doplniť] | [doplniť] |
| 30. | Pružina pre výhybkový systém VS 21 | ks | 2 | [doplniť] | [doplniť] |
| 31. | Klobúčik pre výhybkový systém VS 21 | ks | 4 | [doplniť] | [doplniť] |
| 32. | Tlmič DD-100, č.v. 2HA.725.000.00.00 | ks | 2 | [doplniť] | [doplniť] |
| 33. | Tiahlo 100 KH 4EB.567.000.00.00 (VS20) | ks | 2 | [doplniť] | [doplniť] |
| 34. | Čap predlohy č.v. 2DB.160.014 00 00 4 | ks | 5 | [doplniť] | [doplniť] |
| 35. | Odvodňovač koľaj. priečny skriňový roz. 1m | ks | 22 | [doplniť] | [doplniť] |
| **Cena celkom** |  |  |  |  | [doplniť] |

**PRÍLOHA 2**

**PREBERACÍ PROTOKOL**

**Objednávateľ:**

Názov: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

IČO: 00 492 736

Zapísaný: v Obchodnom registri Okresného súdu Bratislava I, oddiel: Sa, vložka číslo: 607/B

Osoba poverená na prevzatie Tovaru: .........................................................................................

(ďalej len „**Objednávateľ**“)

**Dodávateľ:**

Názov: [doplniť]

Sídlo: [doplniť]

IČO: [doplniť]

Zapísaný: v Obchodnom registri Okresného súdu [doplniť], oddiel : [doplniť], vložka číslo: [doplniť]

Osoba poverená na odovzdanie Tovaru: .........................................................................................

*(*ďalej len „**Dodávateľ**“)

uzatvorili dňa ............................... Rámcovú dohodu na dodanie tovaru (ďalej len „**Zmluva**“).

Pojmy s veľkým začiatočným písmenom, ktoré sú definované v Zmluve a nie sú výslovne definované v tomto preberacom protokole, majú v tomto preberacom protokole ten istý význam.

Dodávateľ odovzdáva Objednávateľovi v zmysle Zmluvy nasledovný Tovar:

|  |  |  |
| --- | --- | --- |
| **Názov**  | **Množstvo v ks** | **Poznámky** |
|  |  |  |

ako protiplnenie k záväzku Objednávateľa zaplatiť Dodávateľovi Odplatu.

Spolu s vyššie špecifikovaným Tovarom Dodávateľ odovzdal / neodovzdal (označiť v tabuľke!) Objednávateľovi aj nasledovné doklady:

|  |  |  |
| --- | --- | --- |
| **Doklad** | **Odovzdal** | **Neodovzdal** |
| dodací list s jednotkovými cenami |  |  |
| osvedčenie o akosti a kompletnosti Tovaru, vyhlásenie o zhode; |  |  |
| kópia objednávky |  |  |
| záručný list |  |  |

V Bratislave dňa \_\_\_\_\_\_\_\_\_\_ V Bratislave dňa \_\_\_\_\_\_\_\_\_\_

Za Objednávateľa: Za Dodávateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť [doplniť]**

[doplniť] [doplniť]

[doplniť] [doplniť]

**PRÍLOHA 3**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa**  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Ivan Bošňák

Funkcia: člen predstavenstva - CFO

V [doplniť] dňa \_\_\_\_\_\_\_\_\_\_\_\_\_\_

**[doplniť]**

Meno: [doplniť]

Funkcia: [doplniť]

Meno: [doplniť]

Funkcia: [doplniť]